
Parlamentul  României

Camera  Deputaţilor

Comisia pentru industrii                                  Comisia pentru politică economică

             si servicii                                                          reformă şi privatizare

Bucureşti, 12.12.2006                                                   Bucureşti, 12.12.2006

Nr.23/245/2006                                                                Nr.21/468/612

BIROUL PERMANENT

AL

CAMEREI DEPUTAŢILOR



Vă înaintăm, alăturat, RAPORTUL COMUN asupra proiectului de Lege pentru respingerea Ordonanţei de urgenţă a Guvernului nr.45/2006 privind unele măsuri pentru privatizarea Societăţii Comerciale OLTCHIM - S.A. Râmnicu-Vâlcea, transmis cu adresa nr.P.L.x 780 din 25 octombrie 2006.


În conformitate cu prevederile art.75 alin.(3), Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.

                  PREŞEDINTE,                                         PREŞEDINTE,

                    Iulian Iancu                                             Mihai Tudose

Parlamentul  României

Camera  Deputaţilor

Comisia pentru industrii si servicii                                                                           Comisia pentru politică economică,

                                                                                                                                                   reformă şi privatizare

        Bucureşti, 12.12.2006                                                                                                       Bucureşti, 12.12.2006

              Nr.23/245/2006                                                                                                                 Nr.23/245/2006

RAPORT

asupra proiectului de Lege pentru respingerea Ordonanţei de urgenţă a Guvernului nr.45/2006 privind unele măsuri pentru privatizarea Societăţii Comerciale OLTCHIM -S.A. Râmnicu-Vâlcea

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare şi Comisia pentru industrii şi servicii au fost sesizate, spre dezbatere şi avizare în fond,  cu proiectul de Lege pentru respingerea Ordonanţei de urgenţă a Guvernului nr.45/2006 privind unele măsuri pentru privatizarea Societăţii Comerciale OLTCHIM -S.A. Râmnicu-Vâlcea, tranmis cu adresa nr.P.L.x 780 din 25 octombrie 2006. 
Proiectul de lege a fost respins de Senat în şedinţa din 23 octombrie  2006.
În conformitate cu prevederile art.75 alin.(3), Camera Deputaţilor este Cameră decizională.


 
La întocmirea prezentului raport, Comisiile au avut în vedere: 1)  avizul favorabil, cu amendamente, nr. PLx780/07.11.2006 al Comisiei juridice, de disciplină şi imunităţi; 2) avizul favorabil, în forma prezentată de iniţiator, nr. 678/21.11.2006 al Comisiei pentru buget, finanţe şi bănci;  3) avizul  favorabil nr. 843/15.06.2006 al Consiliului Legislativ; 4) avizul  favorabil nr. 1028/02.05.2006 al Consiliului Economic şi Social.


Proiectul de lege are ca obiect de reglementare unele măsuri pentru privatizarea Societăţii Comerciale OLTCHIM -S.A. Râmnicu-Vâlcea, măsuri care să conducă la posibilitatea declanşării imediate a procesului de privatizare a acestei societăţi comerciale, ca urmare a evoluţiei ascendente a pieţei produselor petrochimice, situaţie în care investitorii strategici sunt dispuşi să investească în tehnologii noi, care să le asigure competitivitatea pe piaţă chiar şi în condiţii de recesiune.

La dezbaterea proiectului de lege au participat, în conformitate cu art. 54 şi 55 din Regulamentul Camerei Deputaţilor, republicat, din partea Ministerului Economiei şi Comerţului: domnul Cornel Bobâlcă - consilier OPSPI şi din partea Autorităţii pentru Valorificarea Activelor Statului: domnul Cătălin Sandu – vicepreşedinte.



Potrivit prevederilor art. 61 din Regulamentul Camerei Deputaţilor, republicat, membrii Comisiei pentru politică economică, reformă şi privatizare au examinat acest proiect de lege în şedinţa din data 6 decembrie 2006, iar membrii Comisiei pentru industrii şi servicii în şedinţa din 7 decembrie 2006.
                  La şedinţa Comisiei pentru industrii şi servicii au fost prezenţi 20 de deputaţi din totalul de 22 membri, iar la şedinţa Comisiei pentru politică economică, reformă şi privatizare  au fost prezenţi 22 de deputaţi, din totalul de 22 membri ai comisiei.

      

Raportul comisiilor a fost adoptat cu majoritate de voturi (o abţinere).

În urma dezbaterii, Comisia pentru politică economică, reformă şi privatizare şi Comisia pentru industrii şi servicii au hotărât să propună plenului Camerei Deputaţilor aprobarea proiectului de lege, cu amendamente admise.



Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

I.  A M E N D A M E N T E     A D M I S E

	Nr.

crt.
	Text Ordonanţă de urgenţă a Guvernului nr. 45/2006
	Text adoptat de Senat
	Amendamente admise

(autorul amendamentului)
	Motivarea amendamentelor admise

	0
	1
	2
	3
	4

	1
	
	Titlul Legii

LEGE

pentru respingerea Ordonanţei de urgenţă a Guvernului nr. 45/2006 privind unele măsuri pentru privatizarea Societăţii Comerciale OLTCHIM -S.A. Râmnicu-Vâlcea
	Titlul Legii

LEGE

pentru aprobarea Ordonanţei de urgenţă a Guvernului nr. 45/2006 privind unele măsuri pentru privatizarea Societăţii Comerciale OLTCHIM -S.A. Râmnicu-Vâlcea

Comisia pentru industrii şi servicii

Comisia pentru politică economică, reformă şi privatizare
	Conform normelor de tehnică legislativă.

	0
	1
	2
	3
	4

	2 
	
	Articol unic. - Se respinge Ordonanţa de urgenţă a Guvernului nr. 45 din 21 iunie 2006 privind unele măsuri pentru privatizarea Societăţii Comerciale OLTCHIM -S.A. Râmnicu-Vâlcea, publicată în Monitorul Oficial al României, Partea I, nr. 565 din 29 iunie 2006.


	Articol unic. - Se aprobă Ordonanţa de urgenţă a Guvernului nr. 45 din 21 iunie 2006 privind unele măsuri pentru privatizarea Societăţii Comerciale OLTCHIM -S.A. Râmnicu-Vâlcea, publicată în Monitorul Oficial al României, Partea I, nr. 565 din 29 iunie 2006 cu următoarele modificări şi completări:

Comisia pentru industrii şi servicii

Comisia pentru politică economică, reformă şi privatizare 

	Conform normelor de tehnică legislativă.

	3 
	Titlul ordonanţei de urgenţă

Ordonanţa de urgenţă a Guvernului nr. 45/2006 privind unele măsuri pentru privatizarea Societăţii Comerciale OLTCHIM -S.A. Râmnicu-Vâlcea


	
	Nemodificat
	

	4 
	Art.1. - (1) Se mandatează Ministerul Economiei şi Comerţului prin Oficiul Participaţiilor Statului şi Privatizării în Industrie să voteze în Adunarea generală extraordinară a acţionarilor Societăţii Comerciale "Oltchim" - S.A. Râmnicu Vâlcea aprobarea renunţării la calea de atac exercitată împotriva hotărârii judecătoreşti pronunţate de Tribunalul Vâlcea în litigiul având ca obiect anularea Hotărârii Adunării generale extraordinare a acţionarilor nr. 8 din 28 noiembrie 2003, precum şi la oricare alte căi de atac, ordinare sau extraordinare, care ar putea fi formulate. 

(2) Se autorizează Ministerul Economiei şi Comerţului, prin Oficiul Participaţiilor Statului şi Privatizării în Industrie, precum şi Autoritatea pentru Valorificarea Activelor Statului să întreprindă toate procedurile şi să încheie documentele necesare pentru revocarea tuturor actelor subsecvente încheiate potrivit legii, având ca obiect acţiunile Societăţii Comerciale "Oltchim" - S.A. Râmnicu Vâlcea rezultate în urma conversiei în acţiuni a unei părţi din creanţa Autorităţii pentru Valorificarea Activelor Bancare faţă de această societate comercială.


	
	1.Articolul 1 va avea următorul cuprins:

“Art.1. - (1) Se autorizează Ministerul Economiei şi Comerţului, prin Oficiul Participaţiilor Statului şi Privatizării în Industrie, precum şi Autoritatea pentru Valorificarea Activelor Statului ca, în termen de şase luni de la intrarea in vigoare a legii de aprobare a prezentei ordonanţe de urgenţă, să întreprindă toate procedurile şi să încheie documentele necesare astfel încât Autoritatea pentru Valorificarea Activelor Statului să redevină creditor al societăţii pentru creanţa convertită în acţiuni în temeiul Hotărârii nr. 8 din 28 noiembrie 2003 a Adunării generale extraordinare a acţionarilor Societăţii Comerciale "Oltchim" - S.A. Râmnicu –Vâlcea, precum şi, să se procedeze la majorarea capitalului social al societăţii prin conversia în acţiuni, în temeiul art. 17 din Legea nr. 137/2002 privind unele măsuri pentru accelerarea privatizării, cu modificările ulterioare, a întregii creanţe deţinute de Autoritatea pentru Valorificarea Activelor Statului la data intrării în vigoare a legii de aprobare a prezentei ordonanţe de urgenţă, cu acordarea drepturilor de preferinţă pentru acţionarii existenţi la data intrării în vigoare a legii de aprobare a prezentei ordonanţe de urgenţă, conform dispoziţiilor art. 211 si art. 216 din Legea nr. 31/1990 privind societăţile comerciale, republicată, cu modificările şi completările ulterioare. 

(2) Se va acorda acţionarilor minoritari dreptul de preferinţă astfel încât, în interval de 60 de zile de la data publicării, conform legii, a hotărârii adunării generale extraordinare a acţionarilor societăţii, aceştia să poată realiza subscrieri, la valoarea nominala a acţiunilor, până la concurenţa cotelor deţinute anterior datei de 28 noiembrie 2003. În situaţia în care, înăuntrul acestei perioade, acţionarii minoritari nu vor subscrie toate acţiunile emise în favoarea lor, acţiunile nesubscrise vor fi vândute pe piaţa de capital, la valoarea de piaţă a acestora, în cadrul unei oferte publice, într-un interval de 60 de zile de la data expirării perioadei de subscriere, în condiţiile Legii nr. 297/2004 privind piaţa de capital, cu modificările şi completările ulterioare.”
Dep. Emilian Frâncu  - PNL

Dep. Petre Ungureanu - PNL

Dep. Dorinel Ursărescu  - PNL

Dep. Sandu Gabriel – PNL

Dep. Marian Jean Marinescu-  PD

Dep. Aurel Vlădoiu - PSD

Dep. Rovana Plumb - PSD

Dep. Ioan Munteanu – PSD

Dep. Peter Lakatos – UDMR

Comisia pentru industrii şi servicii


	Se propune modificarea integrala a textului initial deoarece aplicarea acestuia in forma actuala expune SC OLTCHIM SA la urmatoarele riscuri majore:

1. Prin diminuarea capitalului social si marirea datoriilor, societatea se va afla in stare de lichidare, conform art. 158 din Legea 31/1990 privind societăţile comerciale, republicată, cu modificările şi completările ulterioare. 

2. Se compromite privatizarea societatii deoarece pleaca din pozitia de lichidare si majorarea capitalului social se va putea face numai de catre actionarii minoritari. Aceasta deoarece, conform legilor in vigoare, statul nu poate sa participe la majorarea de capital. In contextul in care capitalul social, la data conversiei, era determinat la nivelul valorii patrimoniului stabilit prin H.G. 500/1994, respectiv 11,6 mil. USD, din care detinerea statului era de 6,2 mil. USD, rezulta ca actionarii minoritari, cu un aport de 4 – 5 mil. USD, vor putea prelua controlul asupra unui patrimoniu de 470 mil. USD existent la aceasta data, respectiv asupra unei societati cu o cifra de afaceri de 600 mil. USD din care exportul reprezinta peste 75%.

Cel mai dezavantajat in aceasta situatie va fi statul roman care nu are nici o sansa sa-si recupereze creantele, acestea fiind sigur devalorizate in procesul de negociere pentru privatizare.

De la data conversiei realizate in noiembrie 2003, pana in prezent, valoarea de piata a actiunilor emise de SC OLTCHIM SA a crescut in mod constant, respectiv de la 0,12 Lei la 0,45 Lei, la o valoare nominala a acestora de 0,10 Lei. In acest context, prin realizarea operatiunilor propuse in amendamentul de fata, Statul se va comporta ca un investitor privat prudential, situatie in care operatiunea nu va mai fi susceptibila de a fi interpretata ca un ajutor de stat nepermis. Aceasta cu atat mai mult cu cat societatea inregistreaza profit din activitatea de baza.

Necesitatea adoptarii unui act normativ special este data si de faptul ca simpla anulare a conversiei anterioare creaza o situatie delicata determinata de urmatoarele conditii:

- deoarece Ministerul Economiei si Comertului este titular al actiunilor, in urma anularii conversiei aceasta institutie devine creditor al societatii cu valoarea actiunilor anulate, insa aceasta institutie nu are, prin lege, facultatea de a dobandi astfel de creante si nici de a le transfera catre Autoritatea pentru Valorificarea Activelor Statului;

- Autoritatea pentru Valorificarea Activelor Statului nu poate sa se reinscrie automat cu titlu de creditor al societatii, deoarece, in urma conversiei, aceasta a stins creanta sa fata de societate si a transferat actiunile dobandite catre autoritatea implicata in privatizare, in scopul vanzarii acestora in procesul de privatizare.



	5 
	Art. 2. - (1) După finalizarea operaţiunilor prevăzute la art. 1, Autoritatea pentru Valorificarea Activelor Statului redobândeşte calitatea de creditor al Societăţii Comerciale "Oltchim" - S.A. Râmnicu Vâlcea pentru suma înregistrată în evidenţele sale contabile la data conversiei, consolidată în dolari S.U.A., potrivit prevederilor Ordonanţei Guvernului nr. 29/2002 privind instituirea unor măsuri pentru recuperarea creanţelor statului şi diminuarea datoriei publice, aprobată cu modificări şi completări prin Legea nr. 324/2002.

(2) Pentru perioada cuprinsă între data adoptării Hotărârii nr. 8 din 28 noiembrie 2003 a Adunării generale extraordinare a acţionarilor Societăţii Comerciale "Oltchim" - S.A. Râmnicu Vâlcea şi data rămânerii irevocabile a hotărârii judecătoreşti pronunţate în primă instanţă de Tribunalul Vâlcea, în condiţiile prevăzute la art. 1 alin. (1), pentru creanţa Autorităţii pentru Valorificarea Activelor Bancare se calculează dobânzi la nivelul dobânzii anuale LIBOR pentru depozitele în dolari S.U.A. 

(3) În cursul executării silite, în vederea stingerii, în parte, a obligaţiei de plată a Societăţii Comerciale "Oltchim" - S.A. Râmnicu Vâlcea faţă de Autoritatea pentru Valorificarea Activelor Statului, această instituţie şi societatea comercială pot încheia, în temeiul art. 3714 din Codul de procedură civilă, convenţii prin care se stabilesc modalităţi de stingere a obligaţiei în cauză prin vânzarea la licitaţie publică numai a anumitor active ale societăţii comerciale debitoare, cum sunt activele independente din patrimoniul acesteia, ori prin alte modalităţi admise de lege. 

(4) Se mandatează Ministerul Economiei şi Comerţului, prin Oficiul Participaţiilor Statului şi Privatizării în Industrie, să voteze în Adunarea generală a acţionarilor Societăţii Comerciale "Oltchim" - S.A. Râmnicu Vâlcea pentru aprobarea încheierii convenţiilor prevăzute la alin. (3). 


	
	2.Articolul 2 va avea următorul cuprins:

“Art.2. - După finalizarea operaţiunilor prevăzute la art. 1, Autoritatea pentru Valorificarea Activelor Statului va transfera către Ministerul Economiei şi Comerţului, prin Oficiul Participaţiilor Statului şi Privatizării în Industrie, toate acţiunile dobândite la Societatea Comercială "Oltchim" - S.A. Râmnicu Vâlcea, pe baza de protocol, în termen de 60 de zile de la dobândirea acestora, în vederea administrării şi vânzării în procesul de privatizare.”

Dep. Emilian Frâncu  - PNL

Dep. Petre Ungureanu - PNL

Dep. Dorinel Ursărescu  - PNL

Dep. Sandu Gabriel – PNL

Dep. Marian Jean Marinescu-  PD

Dep. Aurel Vlădoiu - PSD

Dep. Rovana Plumb - PSD

Dep. Ioan Munteanu – PSD

Dep. Peter Lakatos – UDMR

Comisia pentru industriişi servicii


	   Prin amendamentul propus se are in vedere ca societatea va deveni apta si atractiva pentru privatizare. Numai in aceste conditii Statul are sanse certe sa-si recupereze intreaga creanta, avand in vedere urmatoarele aspecte:

- se scoate la privatizare o societate fara datorii;

- societatea este lider de piata in Europa de Est pentru soda caustica, PVC si polioli-polieteri;

- exista posibilitatea ca viitorul proprietar sa cumpere instalatia de piroliza de la SC PETROM SA – Sucursala ARPECHIM Pitesti, asigurandu-si integral sursa pentru principalele materii prime (etilena si propilena).

Aceasta este cea mai buna solutie care asigura atingerea scopului real al actului normativ, respectiv privatizarea SC OLTCHIM SA intr-un termen scurt, cu posibilitatea ca Statul sa isi recupereze integral creantele fata de societate.



	6 
	Art. 3 - (1) Se mandatează Ministerul Economiei şi Comerţului, prin Oficiul Participaţiilor Statului şi Privatizării în Industrie, să includă în dosarul de prezentare şi în contractul de vânzare-cumpărare de acţiuni obligaţia cumpărătorului de a achita Autorităţii pentru Valorificarea Activelor Statului diferenţa de sumă datorată de Societatea Comercială "Oltchim" - S.A. Râmnicu Vâlcea la data transferului de proprietate asupra acţiunilor.

(2) Obligaţia prevăzută la alin. (1) revine Ministerului Economiei şi Comerţului, prin Oficiul Participaţiilor Statului şi Privatizării în Industrie, şi în privinţa includerii în dosarul de prezentare şi în contractul de vânzare-cumpărare de acţiuni a unor dispoziţii privind obligaţia cumpărătorului, în calitate de acţionar majoritar al societăţii, de a determina Societatea Comercială "Oltchim" - S.A. Râmnicu Vâlcea să achite, integral şi la termen, ratele scadente, aferente creditelor externe contractate de aceasta cu garanţii de stat, eşalonate până la data de 31 octombrie 2009. 


	
	Nemodificat
	

	7 
	______

	
	3. După articolul 3 se introduce un articol nou, articolul 4 cu următorul cuprins:

„Art.4 – Măsurile de natura ajutorului de stat prevăzute de prezenta ordonanţă de urgenţă vor fi notificate Consiliului Concurenţei de către iniţiator/furnizor, conform reglementărilor în vigoare în domeniul ajutorului de stat, iar ajutorul de stat va fi efectiv acordat numai după autorizarea acestuia de către Consiliul Concurenţei.”

Comisia pentru industrii şi servicii


	


                                 PREŞEDINTE,                                                                        PREŞEDINTE,                       
                                   Iulian Iancu                                                                             Mihai Tudose
                                   SECRETAR,                                                                             SECRETAR,

                                  Aurelia Vasile                                                                             Cornel Popa

Consilier,                                                                                                                                                                              Consilier,

Silvia Vlăsceanu                                                                                                                                                                   Alina Hodivoianu

